Erling Anger

Erling Anger (født 17. april 1909 i Kristiansund, død 22. april 1999) var en norsk jurist og embedsmann. Han var cand.jur. fra 1932.

Anger etterfulgte Olav Oksvik som fylkesmann i Møre og Romsdal fra 1958 til 1965, da Erling Sandene overtok embetet. Fra 1966 til 1979 var han fylkesmann i Hedmark, et embete han tok over etter Alf Frydenberg og gav videre til Annfinn Lund. 

Han hadde også flere lederjobber i sentraladministrasjonen, i perioden 1945 til 1950 var han byråsjef i Justisdepartementet og Kommunaldepartementet, hvor han i 1965 også var konstituert departementsråd. Etter perioden som byråsjef ble han finansrådmann i Trondheim i 1950 og var der i åtte år. I denne tiden var han også som kommunenes representant med i Forvaltningskomiteen av 1951, også kalt Wold-komiteen etter formannen Terje Wold.5.2.1  Komiteens oppnevnelse og sammensetning  13. september 1974 ble han oppnevnt som leder for et utvalg som skulle vurdere sivilt beredskap, «det sivile beredskaps oppgaver og organisasjon», Anger-utvalget. Innstillingen, NOU 1976:43 ble avgitt 17. august 1976. (ISBN 8200703207)NOU 1976:43 Sivilt beredskap Han var også med i utvalget som forberedte lov om organister, som ble vedtatt i 1967.Sigbjørn Apeland: Kyrkjemusikkdiskursen doktorgradsavhandling Universitetet i Bergen 29. april 2005 side 120 (Elektronisk utgave))

Fra 1970 var han formann i Rikslønnsnemnda. Etter at han gikk av som fylkesmann i Hedmark var han fra 1. september 1980 til 31. august 1984 leder av Arbeidsretten.

 Referanser 

 Kilder 
 Hvem Hva Hvor 1979 side 109

Kategori:Norske jurister
Kategori:Fylkesmenn i Møre og Romsdal
Kategori:Fylkesmenn i Hedmark
Kategori:Norske departementsråder
Kategori:Personer fra Kristiansund kommune